Aika: 11.2.2016 klo 9.00-10.30

Paikka: Vuorikatu 27, 4. krs:n kokoushuone

Jäsenet: Leena Auvinen

Outi Karikoski

Titta Kaukonen

Merja Laininen

Taina Vainio (poissa)

Eveliina Bovellan

**§ 1 Kokouksen avaus**

Puheenjohtaja avasi kokouksen klo 9.13.

**§ 2 Esityslistan hyväksyminen kokouksen työjärjestykseksi**

Hyväksyttiin esityslista kokouksen työjärjestykseksi.

**§ 3 KieKu-hankkeen Yhdessä erilaisia –teemaviikko 11.-15.4.2016**

* Savonia-amk:n tarjous työpajoista

Hyväksyttiin.

* Servican tarjous etnisestä ruokaviikosta

Tarkempaa erittelyä ruokaviikon kustannuksista ei ole vielä saatu. Servica järjestää ruokaviikolle suunniteltujen etnisten ruokien maistatustilaisuuden Rajalan koulun oppimiskeskuksessa 18.2. klo 9-11. Maistajina toimivat koulun oppilaskunta sekä KieKu-hankkeen ohjaus- ja suunnitteluryhmä.

* Tubemiitin aikataulu ja oheisohjelma

Tubemiitin juontajina ja haastattelijoina toimivat Klassillisen lukion opiskelijat Peppi Puhakka ja Roni Salotaipale. Heidän palkkionsa on 50 euroa/hlö. Peppi ja Roni kutsutaan suunnitteluryhmän kokoukseen esittelemään laatimansa haastattelukysymykset.

Martti Ahtisaaren koulun oppilaille tilataan tubemiittiin bussikuljetus (3 bussia). Muiden koulujen oppilaat kulkevat tapahtumaan jalkaisin.

Lumitin opiskelijabändi soittaa tubemiitin päätyttyä noin puolen tunnin ajan, kun osa oppilaista jonottaa tubettajilta nimikirjoituksia. Bändin jäsenille maksetaan pieni palkkio joko elokuvalippuina tai lahjakortteina.

* Julistekilpailu

Julistekilpailu on käynnissä 29.2. saakka. Kilpailutöitä on kouluilla valmistunut jo mukavasti. Leena Auvinen valitsee julistekilpailun voittajan suunnitteluryhmän seuraavassa kokouksessa 3.3.

* Aamunavaukset

Aamunavauksista on laadittu linkkilista, jonka mukaisesti kouluilla voidaan pitää aamunavauksia teemaviikon aikana. On mahdollista kutsua myös vierailija aamunavaukseen.

* Elävä kirjasto

Kouluilla voidaan järjestää elävä kirjasto teemaviikon aikana, jolloin etukäteen valitut, eri kulttuureja edustavat oppilaat tai koululle kutsutut henkilöt ovat elävän kirjaston ”lainakappaleita”. Oppilaat tai luokat voivat lainata heitä tekemällä varauksen lainauslistaan ja haastatella heitä mm. heidän kulttuuristaan.

* Muuta

Eveliina laatii tiedotteen Yhdessä erilaisia –viikosta ja lähettää sen Kaisu Tolvaselle. Tiedote julkaistaan Kuopion kaupungin nettisivuilla hyvissä ajoin ja muussa mediassa 1-2 päivää ennen viikon alkua.

**§ 4 Vierailu kaksikieliseen/kielirikasteiseen kouluun**

Ohjausryhmä antoi suunnitteluryhmälle luvan aloittaa kouluvierailun kohteen ja ajankohdan suunnittelun. Kouluvierailulle voi lähteä mahdollisuuksien mukaan koko suunnitteluryhmä. Matka- ja majoituskulut kustannetaan hankkeelta, Eveliina selvittää sijaiskulujen maksamisen.

**§ 5 Talouskatsaus**

Eveliina esitteli hankkeen talousraportin. Hankkeella on vielä hyvin rahaa kahden koulunkäynninohjaajan palkkakustannusten maksamiseen vuoden loppuun saakka. Lisäksi on mahdollista käyttää hankerahaa muihin hankkeen aihepiiriin liittyviin menoihin. On huolehdittava, että myös Kuopion kaupungin omavastuu (20 % hankerahoituksesta) käytetään ja kirjataan asianmukaisesti. Suunnitteluryhmä aloittaa syksyn tapahtumien ideoinnin kevään kokouksissaan.

**§ 6 Muut asiat**

Hankkeen koulunkäynninohjaajaJussi-Markus Turunen voi olla loppukevään kokonaan Martti Ahtisaaren ja Rajalan koulujen käytettävissä. Hatsalan klassillinen koulu jää pois Jussin koulukolmikosta.

**§ 7 Seuraava kokous**

Seuraava kokous pidetään 23.3. klo 12.00 kouluvirastolla lautakunnan kokoushuoneessa.

**§ 8 Kokouksen päättäminen**

Puheenjohtaja päätti kokouksen klo 10.25.